โรงเรียนสีดาวิทยา

โรงเรียนสีดาวิทยา อักษรย่อ ส.ว. เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอสีดา จังหวัดนครราชสีมา
โรงเรียนมัธยมศึกษาประจำอำเภอในจังหวัดนครราชสีมา
โรงเรียนในอำเภอสีดา
โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
ข้อมูลพื้นฐาน
โรงเรียนสีดาวิทยาเดิมชื่อโรงเรียนโพนทองวิทยาผู้ริเริ่มก่อตั้งโรงเรียนคือนายเท็งเตียประพงษ์อดีตกำนันตำบลโพนทอง นายบุญ บุญวีรบุตร อดีตครูใหญ่โรงเรียนบ้านโนนสัง และนายปิ่น ดวงเพชรแสง อดีตครูใหญ่โรงเรียนบ้านงิ้วมีแรงบันดาลใจ คือ ชุมชนเล็งเห็นความสำคัญของการศึกษาของบุตรหลานในระดับที่สูงขึ้น การเดินทางของบุตรหลานที่ไปเรียนต่อยากลำบากและระยะทางไกลและเกิดอุบัติเหตุในการเดินทางของบุตรหลานที่ไปเรียนบ่อยครั้ง
ในปี พ.ศ. 2517 นายเท็ง เตียประพงษ์กำนันตำบลโพนทองในขณะนั้นร่วมกับคณะกรรมการท้องถิ่นประชุมชี้แจงชุมชนเพื่อขอความร่วมมือและรับบริจาคจากชุมชมผู้ปกครองและหน่วยงานต่างๆ ได้เงินรวมทั้งสิ้น 45,000 บาท     ซึ่งได้นำไปซื้อที่ดินในการก่อสร้างโรงเรียนจำนวน 30 ไร่ต่อมาคณะผู้ก่อตั้งโรงเรียนและชุมชนได้ร่วมกันพัฒนาพื้นที่เพื่อสร้างเป็นอาคารชั่วคราวจำนวน 1 หลังในปลายปี พ.ศ. 2517และได้ทำหนังสือขอจัดตั้งโรงเรียนกรมสามัญศึกษาแต่ไม่ได้รับการอนุมัติในปี พ.ศ. 2522 คณะผู้ก่อตั้งชุดเดิมได้ดำเนินการขอจัดตั้งโรงเรียนอีกครั้งซึ่งมีการเตรียมรายละเอียดและความพร้อมด้านต่างๆ เป็นอย่างดีโดยมีนายยศ อินทรโกมาลสุต   อดีตสมาชิกสภาผู้แทนราษฎรจังหวัดนครราชสีมาให้การสนับสนุน
กระทรวงศึกษาธิการมีมติเห็นชอบให้ก่อตั้งโรงเรียนสังกัดกรมสามัญศึกษา ประจำตำบลที่ตำบลโพนทองอำเภอบัวใหญ่ จ.นครราชสีมาโดยใช้ชื่อว่า    โรงเรียนโพนทองวิทยา ตั้งแต่วันที่ 11 เมษายน 2522 เป็นต้นมาแต่ในปีดังกล่าวยังไม่สามารถรับนักเรียนได้ทันจึงเลื่อนไปเปิดรับนักเรียนในปีการศึกษา 2523 มีนายธวัชชัย สีสิมมา ดำรงตำแหน่งครูใหญ่คนแรกเมื่อวันที่ 1 เมษายน 2523 และเปิดสอนในระดับชั้น ม.ปลายเมื่อ พ.ศ. 2534
ต่อมาชุมชนที่ตั้งโรงเรียนได้ขยายความเจริญมากขึ้นจนได้ยกฐานะของตำบลสีดา ตำบลโพนทองตำบลโนนประดู่ ฃตำบลสามเมืองและตำบลหนองตาดใหญ่เป็น   กิ่งอำเภอสีดาแยกออกจากอำเภอบัวใหญ่ คณะกรรมการการศึกษาขั้นพื้นฐานมีมติเห็นชอบที่จะให้เปลี่ยนชื่อของโรงเรียนให้สอดคล้องกับชื่ออำเภอเป็นโรงเรียนสีดาวิทยาตั้งแต่ 14 ธันวาคม 2543 จนถึงปัจจุบันมีผู้ดำรงตำแหน่งผู้บริหารตามลำดับดังนี้
1.นายธวัชชัย สีสิมมา                    พ.ศ. 2523 – 2535
2.นายสมปอง ศิริจันโท                    พ.ศ. 2535 – 2542
3.นายบุญยงค์ สมบูรณ์มนัสชัย        พ.ศ. 2542 – 2543
4.นายราวี ฤทธิสิทธิ์                   พ.ศ. 2543 – 2547
5.นายสหชัย สาสวน                     พ.ศ. 2547 - 2551
6.นายอุดม สุทธิวรรณ                     พ.ศ. 2551
7.นายสุพล เชื่อมพงษ์                    พ.ศ. 2551 - 2558
8.นายนิสิทธิ์ ส่งสุข                         พ.ศ. 2558 - 2563
9.นายชูชาติ อยู่สอาด                     พ.ศ. 2563 - 2566
10.นายปรีชา ไค่นุ่นสิงห์
พ.ศ. 2566 - ปัจจุบัน
วิสัยทัศน์พันธกิจ
วิสัยทัศน์พันธกิจ
วิสัยทัศน์พันธกิจเป้าประสงค์โรงเรียนสีดาวิทยา
วิสัยทัศน์ (Vision)
โรงเรียนสีดาวิทยามุ่งส่งเสริมการจัดการศึกษาให้มีคุณภาพสู่มาตรฐานสากลบนพื้นฐานของศาสตร์พระราชา
พันธกิจ (Mission)
1.พัฒนาผู้เรียนให้เป็นคนดีคนเก่งมีความสุขและมีความเป็นพลโลก
2.พัฒนาครูและบุคลากรทางการศึกษาให้มีคุณภาพตามเกณฑ์มาตรฐานวิชาชีพ
3.พัฒนาระบบบริหารจัดการให้มีประสิทธิภาพ
4.พัฒนาส่งเสริมการใช้สื่อนวัตกรรม และแหล่งเรียนรู้สู่การยกระดับคุณภาพการศึกษา
เป้าประสงค์
1.ผู้เรียนเป็นคนดีคนเก่งมีความสุข  และมีความเป็นพลโลก
2.ครูและบุคลากรทางการศึกษามีคุณภาพตามเกณฑ์มาตรฐานวิชาชีพ
3.ระบบบริหารจัดการของโรงเรียนมีประสิทธิภาพ
4.ครูและบุคลากรทางการศึกษาใช้สื่อ  นวัตกรรมและแหล่งเรียนรู้อย่างหลากหลายในการจัดการศึกษา
อัตลักษณ์ของสถานศึกษา
ยิ้ม ไหว้ ทักทาย
เอกลักษณ์ของสถานศึกษา
โรงเรียนการศึกษาทางเลือก